**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18.), ravnatelj Ekonomske škole „Braća Radić“, Đakovo, raspisuje

 **NATJEČAJ**

 **za radno mjesto**

1. **NASTAVNIKA LATINSKOG JEZIKA** – 1 izvršitelj, na neodređeno nepuno radno vrijeme (2 sata neposredne nastave tjedno).
2. **NASTAVNIKA ENGLESKOG I NJEMAČKOG JEZIKA** – 1 izvršitelj, na određeno puno radno vrijeme do povratka radnika na rad.
3. **NASTAVNIKA GEOGRAFIJE** – 1 izvršitelj, na određeno nepuno radno vrijeme (20 sati neposredne nastave tjedno), do povratka radnice na rad.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i

 **posebne uvjete:**

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

 - odgovarajuća vrsta i razina obrazovanja iz članka 105. stavka 6. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18. u daljnjem tekstu: Zakon) , te vrsta obrazovanja za nastavnika geografije, nastavnika engleskog i njemačkog jezika i nastavnika hrvatskog jezika - Pravilnik o stručnoj spremi i pedagoško-.psihološkom obrazovanju nastavnika u srednjem školstvu.

**Rok za podnošenje prijava je** **8 dana** od dana objave natječaja na mrežnoj stranici i oglasnoj ploči Ekonomske škole „Braća Radić“, Đakovo te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu (preslika osobne iskaznice ili vojne iskaznice ili putovnice ili domovnice),
* dokaz o odgovarajućoj vrsti obrazovanja ( preslika diplome o završenom studiju),
* dokaz o evidentiranom radnom stažu ( elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( ne starije od 6 mjeseci od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu Ekonomske škola „Braća Radić“, Vijenac k. A. Stepinca 11, 31400 Đakovo **s naznakom: „Natječaj za nastavnika geografije“, Natječaj za nastavnika latinskog jezika“ i „Natječaj za nastavnika engleskog i njemačkog jezika“**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

 Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima

prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,57/92,77/92,27/93,58/93,2/94,108/95,108/96,82/01,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

– primjena Pravilnika o načinu i postupku zapošljavanja u Ekonomskoj školi „Braća Radić“, Đakovo na slijedećoj poveznici:http://ss-ekonomska-bracaradic-dj.skole.hr/upload/ss-ekonomska-bracaradic-dj/images/static3/2173/attachment/Pravilnik\_o\_nacinu\_i\_postupku\_zaposljavanja\_u\_Ekonomskoj\_skoli\_Braca\_Radic,\_\_akovo.docx

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se provjera znanja i sposobnosti pisanim testiranjem i razgovorom.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj **Ekonomske škole „Braća Radić“, Đakovo**

 Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja , čije su prijave pravodobne i potpune, te kandidate s liste upućuje na testiranje i razgovor ( intervju).

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni na mrežnoj stranici **Ekonomske škole „Braća Radić“, Đakovo** u rubrici pod nazivom „ZAPOŠLJAVANJE“, podrubrici „NATJEČAJI“, istovremeno s objavom natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje na web-stranici **Ekonomske škole „Braća Radić“, Đakovo** u rubrici pod nazivom „ZAPOŠLJAVANJE“, podrubrici „POZIV KANDIDATA NA TESTIRANJE“.

Poziv kandidata na razgovor (intervju) s Povjerenstvom, te vrijeme i mjesto održavanja razgovora s Povjerenstvom s rang listom kandidata koji se pozivaju na razgovor objavit će se na mrežnoj stranici **Ekonomske škole „Braća Radić“, Đakovo** u rubrici pod nazivom „ZAPOŠLJAVANJE“, podrubrici „POZIV KANDIDATA NA RAZGOVOR S POVJERENSTVOM I RANG LISTA“

O rezultatima natječaja kandidati će biti obaviješteni na mrežnoj stranici **Ekonomske škole „Braća Radić“, Đakovo** u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“, u roku 15 dana od dana donošenja odluke o izboru kandidata.

Natječaj je objavljen dana 10. ožujka 2020. godine, na mrežnoj stranici **Ekonomske škole „Braća Radić“, Đakovo** u rubrici pod nazivom „NATJEČAJ“, i na oglasnoj ploči **Ekonomske škole „Braća Radić“, Đakovo** te mrežnoj stranici i oglasnoj ploči Hrvatskog zavoda za zapošljavanje Đakovo i traje do 18.ožujka.2020. Podnošenjem prijave na natječaj kandidat daje izričitu privolu **Ekonomskoj školi „Braća Radić“, Đakovo** da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Ekonomska škola „Braća Radić“

Đakovo, Vijenac k. A. Stepinca 11

KLASA: 112-01/20-01/179. Ravnatelj

URBROJ: 2121/27-01-20-02 \_\_\_\_\_\_\_\_\_\_\_\_\_\_

Đakovo, 9.3.2020.